Referinţă

# Utilizarea ecranului Home (Pagină de pornire)

Ecranul Home (Pagină de pornire) constă din cinci ecrane separate. Puteţi personaliza ecranele pentru a se adapta necesităţilor dumneavoastră plasând aplicaţiile şi widget-urile favorite pe ecrane.

### A: Căutare Google

Atingeţi aici pentru a căuta cu Google. Pe ecranul de căutare Google, „Google Now” va afişa diferite informaţii în funcţie de locaţia respectivă şi de oră.

### B: Bară de lansare rapidă

Bara de lansare rapidă este afişată pe fiecare pagină a ecranului Home (Pagină de pornire), aşadar înregistrarea aplicaţiilor pe care le utilizaţi frecvent vă oferă acces rapid la acestea.

1. Atingeţi lung o pictogramă pe ecranul Home (Pagină de pornire) şi apoi glisaţi-o în bara de lansare rapidă.

Sugestie

- Puteţi muta pictogramele în bara de lansare rapidă şi le puteţi scoate din bara de lansare rapidă.

### C: Guest Mode

Atingeţi aici pentru a utiliza „Guest Mode” pentru partajarea tabletei cu alţi utilizatori precum membrii familiei sau prietenii.

### D: Apps & Widgets

Atingeţi aici pentru a afişa lista de aplicaţii şi lista de widget-uri.

### E: Widget-uri

Widget-urile sunt aplicaţii simple care rulează în ecranul Home (Pagină de pornire). Puteţi selecta widget-urile favorite din lista de widget-uri şi le puteţi plasa în ecranul Home (Pagină de pornire).

### F: Aplicaţii

Puteţi selecta aplicaţiile favorite din lista de aplicaţii şi le puteţi plasa în ecranul Home (Pagină de pornire).

### G: Butoanele operaţiilor de bază

- (Înapoi): Atingeţi pentru a reveni la ecranul anterior.

- (Home - Pagină de pornire): Atingeţi pentru a afişa ecranul Home (Pagină de pornire).

- (Recent Apps - Aplicaţii recente): Atingeţi pentru a afişa aplicaţiile utilizate recent.

- : Atingeţi pentru a ascunde tastatura când aceasta este afişată.

Sugestie

- Dacă glisaţi aceste butoane în sus, începe căutarea Google.

### H: Small apps

Puteţi deschide versiuni mici ale anumitor aplicaţii, precum [Browser], [Calculator] şi [Remote control], chiar şi în timp ce o altă aplicaţie este în curs de utilizare.

### I: Bara de stare

Bara de stare afişează nivelul de încărcare al acumulatorului şi pictogramele de conexiune Wi-Fi. Pictogramele de notificare sunt, de asemenea, afişate pentru a vă indica faptul că descărcarea este finalizată, că aveţi e-mailuri sau că sunt disponibile actualizări. Atingând bara de stare, puteţi afişa panoul de notificare şi panoul de control.
Subiecte corelate
Căutarea cu Google
Utilizarea „Google Now”
Partajarea tabletei cu membrii familiei sau prietenii (Guest Mode)
Utilizarea aplicaţiilor şi a widget-urilor
Confirmarea descărcării sau actualizării informaţiilor în bara de stare
Utilizarea „Small apps”